Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. i 123/17.) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18.), Općinsko vijeće Općine Sveti Ivan Žabno na 13. sjednici održanoj 30. siječnja 2019. donijelo je

**PRAVILNIK**

**o izmjenama i dopunama Pravilnika o stipendiranju studenata**

**s područja Općine Sveti Ivan Žabno**

Članak 1.

U Pravilniku o stipendiranju studenata s područja Općine Sveti Ivan Žabno („Službeni glasnik Koprivničko-križevačke županije“ broj 10/11.) (u daljnem tekstu: Pravilnik) u članku 2. stavak 1. mijenja se i glasi:

„Općina Sveti Ivan Žabno stipendira redovite studente preddiplomskih i diplomskih studija s područja Općine Sveti Ivan Žabno.“.

U stavku 3. istog članka iza riječi „ostvariti“ dodaje se riječ „izvanredni“, a riječi „koji se dodatno ili izvanredno obrazuju uz rad i za vlastite potrebe“ brišu se.

Članak 2.

U članku 3. stavak 2. mijenja se i glasi:

„Javni natječaj objavljuje se na oglasnoj ploči Općine Sveti Ivan Žabno i na mrežnoj stranici Općine Sveti Ivan Žabno najkasnije do 15. listopada tekuće godine i traje najmanje 15 dana.“.

Članak 3.

U članku 5. stavku 1. točka 2. mijenja se i glasi:

„ 2. potvrda o upisu na preddiplomski ili diplomski studij u tekućoj akademskoj godini,“.

Članak 4.

Članak 7. mijenja se i glasi:

„Lista reda prvenstva utvrđuje se temeljem slijedećih kriterija:

* „uspjeh postignut tijekom školovanja“,
* „godina studija“,
* „postignuti dodatni rezultati tijekom obrazovanja“,
* „prihod po članu domaćinstva“.

Članak 5.

Članak 8. mijenja se i glasi:

„Broj bodova po kriteriju „uspjeh postignut tijekom školovanja“ za studente prve godine studija određuje se uzimajući u obzir opći uspjeh u svim razredima srednje škole i na završnom ispitu (maturi), a boduje se na način da se prosjek ocjena svih razreda srednje škole i završnog ispita pomnoži s koeficijentom 10.

Broj bodova po kriteriju „uspjeh postignut tijekom školovanja“ za studente viših godina studija određuje se uzimajući u obzir ocjene svih položenih ispita na studiju, a boduje se na način da se težinski prosjek ocjena svih položenih ispita na studiju pomnoži s koeficijentom 10.“.

Članak 6.

Članak 9. mijenja se i glasi:

„Broj bodova po kriteriju „godina studija“ utvrđuje se na slijedeći način:

|  |  |
| --- | --- |
| REDOVNO UPISANA GODINA STUDIJA | BROJ BODOVA |
| 2. godina preddiplomskog studija | 15 |
| 3. godina preddiplomskog studija | 20 |
| 1. godina diplomskog studija | 25 |
| 2. godina diplomskog studija | 30 |

Članak 7.

Iza članka 9. dodaje se novi članak 9.a koji glasi:

„Broj bodova po kriteriju „postignuti dodatni rezultati tijekom obrazovanja“ utvrđuje se na slijedeći način:

|  |  |
| --- | --- |
| DODATNI REZULTATI | BROJ BODOVA |
| stručni ili znanstveni rad objavljen u domaćem časopisu ili prezentiran na domaćoj konferenciji | 10 |
| stručni ili znanstveni rad objavljen u inozemnom časopisu ili prezentiran na inozemnoj konferenciji | 15 |
| osvojena prva tri mjesta na domaćem sajmu inovacija | 10 |
| osvojena prva tri mjesta na inozemnom sajmu inovacija | 15 |
| osvojena rektorova nagrada | 10 |

Članak 8.

U članku 14. stavku 1. riječi „na narednu“ zamjenjuju se riječima „u narednu“.

Članak 9.

Ovaj Pravilnik stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE

OPĆINE SVETI IVAN ŽABNO

KLASA: 604-01/19-01/01

URBROJ: 2137/19-02/1-19-1

Sveti Ivan Žabno, 30. siječnja 2019.

PREDSJEDNIK:

Krešimir Habijanec